CELEX: 22013D1224(01)
Language: mt
Date: 2013-12-16 00:00:00
Title: Rakkomandazzjoni Nru 1/2013 tal-Kunsill ta’ Assoċjazzjoni UE-Marokk tas- 16 ta’ Diċembru 2013 dwar l-implimentazzjoni tal-Pjan ta’ Azzjoni UE-Marokk fil-qafas tal-PEV li jimplimenta l-istatus avvanzat (2013-2017)

24.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 352/78
            
         RAKKOMANDAZZJONI Nru 1/2013 TAL-KUNSILL TA’ ASSOĊJAZZJONI UE-MAROKK
   tas-16 ta’ Diċembru 2013
   dwar l-implimentazzjoni tal-Pjan ta’ Azzjoni UE-Marokk fil-qafas tal-PEV li jimplimenta l-istatus avvanzat (2013-2017)
   IL-KUNSILL TA' ASSOĊJAZZJONI UE-MAROKK,
   Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra, u b'mod partikolari l-Artikolu 80 tiegħu,
   Billi:
   
               (1)
            
            
               L-Artikolu 80 tal-Ftehim Ewro-Mediterranju jagħti s-setgħa lill-Kunsill ta' Assoċjazzjoni li jagħmel ir-rakkomandazzjonijiet xierqa, għall-iskop li jintlaħqu l-għanijiet tal-Ftehim.
            
         
               (2)
            
            
               Bis-saħħa tal-Artikolu 90 tal-Ftehim Ewro-Mediterranju, il-Partijiet għandhom jieħdu kull miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u għandhom jiżguraw li l-għanijiet stipulati fil-Ftehim jinkisbu.
            
         
               (3)
            
            
               Il-partijiet fil-Ftehim Ewro-Mediterranju approvaw it-test tal-Pjan ta’ Azzjoni UE-Marokk fil-qafas tal-Politika Ewropea tal-Viċinat (PEV) li jimplimenta l-Istatus Avvanzat (2013-2017).
            
         
               (4)
            
            
               Il-Pjan ta’ Azzjoni UE-Marokk fil-qafas tal-PEV ser jikkontribwixxi għall-implimentazzjoni tal-Ftehim Ewro-Mediterranju permezz tat-tfassil u l-adozzjoni, bi qbil bejn il-Partijiet, ta' miżuri konkreti li jipprovdu gwida prattika għall-implimentazzjoni tal-Ftehim.
            
         
               (5)
            
            
               Il-Pjan ta’ Azzjoni UE-Marokk fil-qafas tal-PEV għandu l-iskop doppju li jistabbilixxi miżuri konkreti għat-twettiq, mill-Partijiet, tal-obbligi stipulati fil-Ftehim Ewro-Mediterranju u li jipprovdi qafas aktar wiesa’ għat-tisħiħ ulterjuri tar-relazzjonijiet bejn l-UE u l-Marokk, sabiex jintlaħaq livell għoli ta’ integrazzjoni ekonomika u biex japprofondixxi l-koperazzjoni politika, b’mod konformi mal-għanijiet ġenerali tal-Ftehim Ewro-Mediterranju,
            
         ADOTTA R-RAKKOMANDAZZJONI LI ĠEJJA:
   Artikolu Uniku
   Il-Kunsill ta’ Assoċjazzjoni jirrakkomanda li l-partijiet jimplimentaw il-Pjan ta’ Azzjoni UE-Marokk fil-qafas tal-PEV li jimplimenta l-Istatus Avvanzat (2013-2017) (1), li jidher fl-Anness, sa fejn l-implimentazzjoni jkollha l-mira li jintlaħqu l-għanijiet tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra.
   
      Magħmul fi Brussell, is-16 ta’ Diċembru 2013.
      
         
            Għall-Kunsill ta’ Assoċjazzjoni
         
         
            Il-President
         
         S. MEZOUAR
      
   
   
      (1)  Ara dokument ST 17584/13 fuq http:// register.consilium.europa.eu